CELEX: 22006D0561
Language: fi
Date: 2006-07-13 00:00:00
Title: 2006/561/EY: EY:n sekä Tanskan ja Färsaarten sekakomitean päätös N:o 1/2006, tehty 13 päivänä heinäkuuta 2006 , Euroopan yhteisön sekä Tanskan hallituksen ja Färsaarten maakuntahallituksen välisen sopimuksen pöytäkirjan 1 liitteessä olevien taulukoiden I ja II muuttamisesta

12.8.2006   
            
            
               FI
            
            
               Euroopan unionin virallinen lehti
            
            
               L 221/15
            
         EY:n SEKÄ TANSKAN JA FÄRSAARTEN SEKAKOMITEAN PÄÄTÖS N:o 1/2006,
   tehty 13 päivänä heinäkuuta 2006,
   Euroopan yhteisön sekä Tanskan hallituksen ja Färsaarten maakuntahallituksen välisen sopimuksen pöytäkirjan 1 liitteessä olevien taulukoiden I ja II muuttamisesta
   (2006/561/EY)
   SEKAKOMITEA, joka
   ottaa huomioon Euroopan yhteisön sekä Tanskan hallituksen ja Färsaarten maakuntahallituksen sopimuksen (1), jäljempänä ’sopimus’, ja erityisesti sen 34 artiklan 1 kohdan,
   sekä katsoo seuraavaa:
   
               (1)
            
            
               Sopimuksen pöytäkirjan 1 liitteessä täsmennetään Färsaarilta peräisin olevien ja sieltä tulevien tiettyjen kala- ja kalastustuotteiden tuonnissa yhteisöön sovellettavat tullit ja muut edellytykset.
            
         
               (2)
            
            
               Mainitun liitteen mukaisesti yhteisö on myöntänyt myönnytyksiä valmistetuille tai säilötyille Färsaarilta peräisin oleville katkaravuille ja keisarihummereille 3 000 tonnin tariffikiintiönä.
            
         
               (3)
            
            
               Färsaarten viranomaiset ovat pyytäneet, että yhteisön valmistetuille tai säilötyille katkaravuille ja keisarihummereille myöntämien tariffimyönnytysten määrä nostettaisiin 6 000 tonniin.
            
         
               (4)
            
            
               On kohtuullista sallia tällainen kiintiön lisääminen sellaisen ajan kuluessa, joka määrittyy kiintiön käyttöasteen mukaisesti.
            
         
               (5)
            
            
               Liitteen mukaisesti yhteisö ei ole myöntänyt mitään myönnytyksiä Färsaarilta peräisin olevalle ja sieltä tulevalle jäädytetylle koljalle.
            
         
               (6)
            
            
               Färsaarten viranomaiset ovat pyytäneet, että jäädytetty kolja lisätään pöytäkirjan 1 taulukossa I olevaan luetteloon kalastustuotteista, joita voidaan tuoda tullitta yhteisöön.
            
         
               (7)
            
            
               On kohtuullista sisällyttää jäädytetty kolja mainittuun taulukkoon,
            
         ON PÄÄTTÄNYT SEURAAVAA:
   1 artikla
   Muutetaan sopimuksen pöytäkirjassa 1 olevan liitteen taulukko I lisäämällä siihen rivi seuraavasti:
   
      
                  ”0303 72 00
               
               
                  kolja (Melanogrammus aeglefinus)
               
               
                  0”
               
               
                   
               
            
   2 artikla
   Muutetaan sopimuksen pöytäkirjassa 1 olevan liitteen taulukko II seuraavasti:
   
      
                  ”1605
               
               
                  Äyriäiset, nilviäiset ja muut vedessä elävät selkärangattomat, valmistetut tai säilötyt:
               
               
                   
               
               
                  TK N:o 4 (2)
                  
                  4 000
               
            
                  1605 20
               
               
                  - katkaravut:
               
               
                   
               
               
                   
               
            
                  1605 20 10
               
               
                  - - ilmanpitävissä pakkauksissa
               
               
                  0
               
               
                   
               
            
                   
               
               
                  - - muut:
               
               
                   
               
               
                   
               
            
                  1605 20 91
               
               
                  - - - tuotetta lähinnä olevan pakkauksen nettopaino enintään 2 kg
               
               
                  0
               
               
                   
               
            
                  1605 20 99
               
               
                  - - - muut:
               
               
                  0
               
               
                   
               
            
                  ex 1605 40 00
               
               
                  - keisarihummerit (Nephrops norvegicus)
               
               
                  0
               
               
                   
               
            
   3 artikla
   Tämä päätös tulee voimaan sen tekemistä seuraavan toisen kuukauden ensimmäisenä päivänä.
   
      Tehty Tórshavnissa 13 päivänä heinäkuuta 2006.
      
         
            Sekakomitean puolesta
         
         
            Puheenjohtaja
         
         Herluf SIGVALDSSON
         
      
   
   
      (1)  EYVL L 53, 22.2.1997, s. 2.
   
      (2)  Vuonna 2007 vuotuinen määrä on 4 000 tonnia. 1 päivästä tammikuuta 2008 vuotuista määrää lisätään vuosittain 1 000 tonnilla enintään 6 000 tonniin sillä edellytyksellä, että vähintään 80 prosenttia edellisen kiintiön kokonaismäärästä on käytetty kyseisen vuoden 31 päivään joulukuuta mennessä.”